
1. Vispārīgā informācija
1.1. Iepirkuma procedūras veids – atklāts konkurss, identifikācijas numurs KAP 2026/10.

1.2. Pasūtītāja nosaukums, rekvizīti un kontaktpersona:
1.2.1.  Kaunatas apvienības pārvalde (turpmāk – Pasūtītājs), reģistrācijas Nr.40900027411, adrese: Rāznas iela 38, Kaunata, Kaunatas pagasts, Rēzeknes novads,          LV-4622, tālrunis +371 64667000.
1.2.2. Kontaktpersona iepirkuma procedūras jautājumos – Rēzeknes novada pašvaldības Centrālās pārvaldes Publisko iepirkumu nodaļas jurists – iepirkumu speciālists Larisa Vinogradova, tālrunis +371 64637598, e-pasts: larisa.vinogradova@rezeknesnovads.lv.
1.3. Iepirkuma procedūru organizē un veic Kaunatas apvienības pārvaldes publisko iepirkumu komisija, kas izveidota ar Kaunatas apvienības pārvaldes vadītāja 2026.gada 10.jūlija rīkojumu Nr. KAUNPA/2026/1.4/9 “Par Kaunatas apvienības pārvaldes publisko iepirkumu komisijas izveidošanu” (turpmāk – Komisija).
1.4.  Finansējums – Kaunatas apvienības pārvaldes  budžets.
2. Informācijas apmaiņa
2.1. Komisija Elektronisko iepirkumu sistēmas (turpmāk – EIS) e-konkursu apakšsistēmā Pasūtītāja profilā https://www.eis.gov.lv/EKEIS/Supplier/Organizer/17172 izveido publikāciju, ievieto iepirkuma procedūras dokumentus (nolikumu ar pielikumiem) un nodrošina tiem brīvu un tiešu pieeju.
2.2. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek valsts valodā rakstiski pa pastu vai elektroniski, izmantojot e-pastu, vai EIS        e-konkursu apakšsistēmu https://www.eis.gov.lv/EKEIS/Supplier/Procurement/180705, kur ievietoti iepirkuma procedūras dokumenti. Pa e-pastu sūtītā informācija uzskatāma par saņemtu, ja Pasūtītāja kontaktpersona nosūtījusi apstiprinošu e-pasta atbildes vēstuli tās sūtītājam vienas darba dienas laikā.
2.3. Ieinteresētais piegādātājs uzdod jautājumus un pieprasa papildu informāciju par atklāta konkursa nolikumu EIS e-konkursu apakšsistēmā vietā, kur pieejami iepirkuma procedūras dokumenti.
2.4. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
2.5. Ar atklātā konkursa nolikumu, turpmākajiem grozījimiem nolikumā, kā arī ar Komisijas sniegto papildu informāciju ieinteresētais piegādātājs var iepazīties EIS e-konkursu apakšsistēmā https://www.eis.gov.lv/EKEIS/Supplier/Procurement/180705, kur ievietoti iepirkuma procedūras dokumenti. 

3. Piedāvājuma noformējuma prasības, piedāvājumu iesniegšanas un atvēršanas kārtība
3.1. Piedāvājuma noformējuma prasības:
3.1.1. Piedāvājuma dokumentiem jābūt latviešu valodā. Ja kāds dokuments ir svešvalodā, tad jāpievieno šī dokumenta tulkojums latviešu valodā ar apliecinājumu par tulkojuma pareizību. 

3.1.2. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.

3.1.3. Dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. 

3.1.4. Visi piedāvājuma dokumenti jāizstrādā, jānoformē, tostarp, dokumentu kopijas un dokumentu tulkojumi latviešu valodā, jāapliecina, saskaņā ar Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” un Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” prasībām. Piedāvājumu dokumentu sagatavošanā jāizmanto atklāta konkursa nolikuma pielikumos piedāvātās formas.
3.1.5. Pretendents piedāvājuma noformēšanā ievēro Elektronisko dokumentu likumā, Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” un Dokumentu juridiskā spēka likumā noteiktās prasības.
3.1.6. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem (gadījumā, ja piedāvājumā tiks pieļautas aritmētiskas kļūdas, tad Komisija tās izlabos un ņems vērā labotās vērtības).

3.1.7. Pretendents atbild par iepirkuma procedūras dokumentu rūpīgu izskatīšanu, ieskaitot grozījumus iepirkuma procedūras dokumentos, Pasūtītāja sniegto papildu informāciju un skaidrojumus par iepirkuma procedūras dokumentos noteiktajām prasībām. Tiek uzskatīts, ka pretendents, iesniedzot piedāvājumu, ir iepazinies un pārzina Latvijas Republikā spēkā esošo normatīvo aktu prasības, kas jebkādā veidā var ietekmēt vai attiekties uz iesniegto piedāvājumu.

3.1.8. Iesniedzot piedāvājumu, pretendents nepieciešamo dokumentāciju paraksta ar drošu elektronisko parakstu un laika zīmogu vai ar EIS piedāvāto parakstu (turpmāk – Sistēmas paraksts). 

3.1.9. Ja piedāvājums satur komercnoslēpumu un/vai konfidenciālu informāciju, kuru Pasūtītājs nedrīkst atklāt, – jānorāda, kāda informācija uzskatāma par komercnoslēpumu un/vai konfidenciālu.
3.1.10. Jebkuri personas dati, kas iekļauti piedāvājumā, tiek izmantoti pretendentu piedāvājumu vērtēšanai un izvēlei, iepirkuma līguma noslēgšanai, informācijas iesniegšanai kontrolējošajām institūcijām normatīvajos aktos noteiktajos gadījumos.
3.2. Piedāvājumu iesniegšanas vieta, datums, laiks un kārtība:
3.2.1. Piedāvājums jāiesniedz elektroniski EIS e-konkursu apakšsistēmā https://www.eis.gov.lv/EKEIS/Supplier/ProcurementProposals/180705, izmantojot piedāvātos rīkus un aizpildot ievietotās formas un/vai dokumentus sagatavojot ārpus apakšsistēmas un augšupielādējot EIS e-konkursu apakšsistēmā.

3.2.2. Piedāvājums jāiesniedz līdz 2026.gada 18.septembrim plkst.10-00. 

3.2.3. Piedāvājums jāiesniedz par vienu vai vairākām iepirkuma priekšmeta daļām.

3.2.4. Pretendents nav tiesīgs iesniegt piedāvājuma variantus.

3.2.5. Piedāvājums jāsagatavo tā, lai:
3.2.5.1. nekādā veidā netiktu apdraudēta EIS e-konkursu apakšsistēmas darbība, tostarp piedāvājums nedrīkst saturēt datorvīrusus un citas kaitīgas programmas vai to ģeneratorus;

3.2.5.2. Pasūtītājam nebūtu ierobežota piekļuve piedāvājumā ietvertajai informācijai.

3.2.6. Gadījumā, ja piedāvājums saturēs kādu no nolikuma 3.2.5.apakšpunktā minētajiem riskiem, tas netiks izskatīts.
3.2.7. Piedāvājums netiks pieņemts vai neatvērts tiks atdots vai nosūtīts atpakaļ tā iesniedzējam, ja:

3.2.7.1. piedāvājums iesniegts pēc iesniegšanas termiņa beigām;

3.2.7.2. piedāvājums iesniegts ārpus EIS e-konkursu apakšsistēmas.

3.3. Piedāvājumu atvēršanas vieta, datums, laiks un kārtība:

3.3.1. Piedāvājumu atvēršana notiks EIS e-konkursu apakšsistēmā.

3.3.2. Piedāvājumu atvēršanas sanāksme notiks 2026.gada 18.septembrī plkst.14-00. Piedāvājumu atvēršanas sanāksme ir atklāta un tās procesam var sekot līdzi EIS e-konkursu apakšsistēmā.
3.3.3. Ja piedāvājums ir šifrēts, pretendentam noteiktajā laikā, ne vēlāk kā                  15 (piecpadsmit) minūšu laikā pēc piedāvājumu atvēršanas uzsākšanas,  jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai Pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai.  
4. Informācija par iepirkuma priekšmetu
4.1. Iepirkuma priekšmets – pārtikas produktu piegāde, saskaņā ar tehniskajā specifikācijā norādītiem aprakstiem un apjomiem (atklāta konkursa nolikuma 2.pielikumā).
4.2. Iepirkuma priekšmets ir sadalīts 8 (astoņās) daļās:
4.2.1. daļa Nr.1 “Svaigas gaļas un gaļas produktu piegāde izglītības iestāžu vajadzībām”, СPV kods: 15100000-9 (dzīvnieku valsts produkti, gaļa un gaļas produkti);

4.2.2. daļa Nr.2 “Zivju produktu piegāde izglītības iestāžu vajadzībām”, СPV kods: 15200000-0 (apstrādātas un ilglaicīgai glabāšanai sagatavotas zivis);
4.2.3. daļa Nr.3 “Kartupeļu piegāde izglītības iestāžu vajadzībām”, СPV kods: 03212100-1 (kartupeļi);
4.2.4. daļa Nr.4 “Svaigu dārzeņu piegāde izglītības iestāžu vajadzībām”, CPV kods: 03221000-6 (dārzeņi);

4.2.5. daļa Nr.5 “Svaigu augļu piegāde izglītības iestāžu vajadzībām”, CPV kods: 03222000-3 (augļi un rieksti);

4.2.6. daļa Nr.6 “Piena un piena produktu piegāde izglītības iestāžu vajadzībām”, СPV kods: 15500000-3 (piena produkti); 

4.2.7. daļa Nr.7 “Maizes, svaigu mīklas izstrādājumu un kūku piegāde izglītības iestāžu vajadzībām”, СPV kods: 15810000-9 (maize, svaigi mīklas izstrādājumi un kūkas);

4.2.8. daļa Nr.8 “Bakalejas preču un dažādu pārtikas produktu piegāde izglītības iestāžu vajadzībām”, CPV kods: 15000000-8 (pārtikas produkti, dzērieni). 
5. Tehniskās specifikācijas
5.1. Tehniskās specifikācijas atrodas iepirkuma procedūras nolikuma 2.pielikumā un ir pieejamas EIS e-konkursu apakšsistēmā, kur ievietoti iepirkuma procedūras dokumenti: https://www.eis.gov.lv/EKEIS/supplier/Procurement/180705.  
5.2. Tehniskajās specifikācijās norādīti orientējoši pārtikas produktu apjomi                     12 (divpadsmit) mēnešiem. Pasūtītājs, ņemot vērā faktisko nepieciešamību, ir tiesīgs iegādāties pārtikas produktus atbilstoši reālajām vajadzībām arī nepilnā apjomā, t.i. piegādes apjomi var nesasniegt tehniskajā specifikācijā (tehniskajā piedāvājumā) norādītos apjomus.

5.3. Produkti tiek piegādāti, saskaņā ar izglītības iestāžu pieprasījumu un Pārtikas produktu piegādes grafiku (forma iepirkuma procedūras nolikuma 7.pielikumā): 

5.3.1. maize – ne retāk kā 3 (trīs) reizes nedēļā;

5.3.2. piena produkti – ne retāk kā 2 (divas) reizes nedēļā;

5.3.3. gaļas produkti – ne retāk kā 2 (divas) reizes nedēļā; 

5.3.4. pārējie produkti – ne retāk kā vienu reizi nedēļā.

5.4. Pārtikas produktiem jāatbilst Latvijas Republikas un Eiropas Savienības spēkā esošajos normatīvajos aktos noteiktajiem kvalitātes un obligātā nekaitīguma prasībām, tostarp:
5.4.1. Ministru kabineta 2012.gada 13.marta noteikumiem Nr.172 ,,Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”; 
5.4.2. Ministru kabineta 2013.gada 17.septembra noteikumiem Nr.890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”; 
5.4.3. Ministru kabineta 2013.gada 15.oktobra noteikumiem Nr.1113 „Prasības attiecībā uz augļu sulām un tām līdzīgiem produktiem”; 
5.4.4. Ministru kabineta 2011.gada 1.februāra noteikumiem Nr.97 “Noteikumi par klasifikācijas, kvalitātes un marķējuma prasībām piena produktiem un saliktiem piena produktiem”;

5.4.5. citiem normatīvajiem aktiem, kas reglantē pārtikas produktu piegādi.
5.5. Pārtikas produktu kvalitātes kritēriji (ķīmiskie, mikrobioloģiskie, organoleptiskie) ir nemainīgi visā realizācijas termiņa laikā. 

5.6. Pārtikas produktu transportēšanas (piegādes) laikā jāievēro Eiropas Parlamenta un Padomes 2004.gada 29.aprīļa Regulas (EK) Nr.852/2004 „Par pārtikas produktu higiēnu” prasības. 

5.7. Transportēšanas laikā pārtikas produkti jāpasargā no piesārņojuma un jānodrošina pārvadāšanai nepieciešamā temperatūra. Transportlīdzeklim, tarai, iepakojumam, konteineram, kur ievieto pārtikas produktus, jābūt tīram, atbilstošam noteiktajām pārtikas higiēnas prasībām.

5.8. Pārtikas produkti jāpiegādā atbilstošā kvalitātē, sortimentā un daudzumā.

5.9. Uz piegādāto produktu iepakojuma jābūt norādītam pārtikas produktu uzglabāšanas režīmam, realizācijas termiņiem, veselības marķējumam. Pārtikas precēm jāpievieno attiecīgi to izcelsmi, derīgumu un kvalitāti apliecinoši dokumenti.
6. Līguma izpildes laiks, vieta un citi noteikumi
6.1. Iepirkuma procedūras rezultātā tiks slēgti iepirkuma līgumi. Ja pretendents, kuram piešķirtas līguma slēgšanas tiesības, noteiktajā laikā atsakās slēgt iepirkuma līgumu, Pasūtītājs ir tiesīgs pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski izdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.

6.2. Līguma izpildes termiņš – 12 (divpadsmit) mēneši no līguma noslēgšanas dienas.
6.3. Līguma izpildes vieta – Rēzeknes novada Čornajas, Griškānu, Kaunatas un Stoļerovas pagastu teritorija:
6.3.1. Pirmsskolas izglītības programmu realizācijas vieta Čornajas pagastā, Gaismas iela 1, Čornaja, Čornajas pagasts, Rēzeknes novads;
6.3.2. Griškānu pirmsskolas izglītības iestāde “Sprīdītis”, Parka iela 3, Sprūževa, Griškānu pagasts, Rēzeknes novads;
6.3.3. Kaunatas pirmsskolas izglītības iestāde “Zvaniņš”, Rāznas iela 32, Kaunata, Kaunatas pagasts, Rēzeknes novads;
6.3.4. Kaunatas vidusskola, Rāznas iela 17, Kaunata, Kaunatas pagasts, Rēzeknes novads;
6.3.5. Griškānu  pirmsskolas izglītības iestādes “Sprīdītis” Stoļerovas pirmsskolas grupa, Skolas ielā 1, Stoļerova, Stoļerovas pagasts, Rēzeknes novads.

7. Prasības pretendentiem un iesniedzamie dokumenti
7.1. Prasības attiecībā uz pretendenta iespējām veikt profesionālo darbību:

7.1.1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un ir tiesīgs veikt pasūtītājam nepieciešamo pārtikas produktu piegādes.
7.1.2. Pretendents ir reģistrēts pārtikas apriti reglamentējošajos normatīvajos aktos noteiktajā kārtībā. Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība).
7.2. Prasības attiecībā uz pretendenta tehniskajām un profesionālajām spējām:
7.2.1. Pretendenta rīcībā (īpašumā, valdījumā vai nomā vai pamatojoties uz sadarbības līgumu) ir atbilstoši aprīkoti transportlīdzekļi tehniskajā piedāvājumā norādīto preču piegādei, nodrošinot vispārējo higiēnas un ar pārtikas apriti saistīto normatīvo aktu prasību izpildi un ievērojot produktu grupām raksturīgo temperatūras režīmu.
7.2.2. Pretendentam ir pieredze tehniskajā piedāvājumā norādīto pārtikas produktu piegādē izglītības iestādēm.  
7.3. Pretendenta kvalifikācijas apliecināšanai iesniedzamie dokumenti: 
7.3.1. Pretendenta pieteikums dalībai atklātā konkursā (forma iepirkuma procedūras nolikuma 1.pielikumā). 

7.3.2. Informācija par piegādātāju apvienības vai personālsabiedrības dalībniekiem, ja pretendents ir piegādātāju apvienība vai personālsabiedrība (forma iepirkuma procedūras nolikuma 3.pielikumā). Ja pretendents ir piegādātāju apvienība vai personālsabiedrība, papildus jāiesniedz sabiedrības līguma apliecināta kopija. Līgumam jāsatur šāda informācija: piegādātāju apvienības vai personālsabiedrības biedri, to atbildības sadalījums un dalība iepirkuma līguma izpildē. 
7.3.3. Komisija pārbaudīs iepirkuma procedūras nolikuma 7.1.1. un 7.1.2.apakšpunktā izvirzīto prasību izpildi attiecībā uz Latvijas Republikas Uzņēmumu reģistrā reģistrēto pretendentu, iegūstot informāciju publiskajās datu bāzēs https://info.ur.gov.lv un https://registri.pvd.gov.lv. Reģitrācijas dokumenti Latvijas Republikā reģistrētiem pretendentiem nav jāiesniedz. 
7.3.4. Ārvalstī reģistrētam pretendentam, kas nav reģistrēts Latvijas Republikas Uzņēmumu reģistrā, jāpievieno attiecīgajā valstī reģistrācijas/ licencēšanas/ sertificēšanas faktus apliecinoši dokumenti, ja attiecīgās valsts, kurā reģistrēts pretendents, normatīvie akti tādu paredz. 
7.3.5. Apliecinājums, kas sagatavots atbilstoši formai iepirkuma procedūras nolikuma 4.pielikumā, par pretendenta rīcībā (īpašumā (pievienojot transportlīdzekļa tehniskās pases kopiju) vai nomā (pievienojot attiecīgā nomas līguma kopiju) vai pamatojoties uz sadarbības līgumu vai kravu pārvadājuma līgumu (iesniedzot tā kopiju) esošajiem transportlīdzekļiem pretendenta tehniskajā piedāvājumā noteikto preču piegādei, nodrošinot vispārējo higiēnas un nemainīgu pārtikas produkta kvalitāti piegādes laikā. 
7.3.6. Informācija par pretendenta iepriekšējo pieredzi (atbilstoši formai iepirkuma procedūras nolikuma 5.pielikumā) tehniskajā piedāvājumā norādīto pārtikas produktu piegādē izglītības iestādēm iepriekšējos 3 (trijos) gados, kurai pievienota vismaz viena pasūtītāja pozitīva atsauksme. 
7.4. Kvalifikācijas prasību izpilde, ja piedāvājumu iesniedz piegādātāju apvienība:

7.4.1. Prasību attiecībā uz pretendenta tehniskām un profesionālām spējām piegādātāju apvienība var izpildīt, summējot informāciju par izmantojamiem transportlīdzekļiem un pieredzes līgumus, kuru ietvaros veiktas piegādes, vai izmantojot tikai viena piegādātāju apvienības dalībnieka transportu un/vai pieredzi. 
7.5. Ja piegādātāju apvienība izmanto tikai viena dalībnieka transportu un/vai pieredzi, pretendentam jāiesniedz piegādātāju apvienības dalībnieku vienošanās par sadarbību konkrētā līguma izpildē, kurā skaidri un nepārprotami būtu norādīts katra dalībnieka uzņemto saistību apjoms, kā arī atbildības sadalījums starp dalībniekiem un attiecībā pret pasūtītāju. 
7.6. Eiropas vienotais iepirkuma procedūras dokuments.
7.6.1. Pasūtītājs pieņems Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. 
7.6.2. Ja pretendents izvēlēsies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šis dokuments arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām. Piegādātāju apvienībai jāiesniedz atsevišķs ESPD par katru tās dalībnieku.

7.5.3. Pretendents ir tiesīgs iesniegt ESPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

7.5.4. ESPD veidlapa pieejama EIS tīmekļvietnē http://espd.eis.gov.lv.

7.7. Tehniskais piedāvājums: 
7.7.1. Tehniskais piedāvājums jānoformē atbilstoši formai iepirkuma procedūras nolikuma 6.pielikumā par katru iepirkuma priekšmeta daļu, kurā pretendents pieteicās un pretendē uz iepirkuma līguma noslēgšanu.

7.7.2. Pretendents tehniskajā piedāvājumā atsevišķi norāda produktus, kas atbilst Bioloģiskās lauksaimniecības shēmas (turpmāk – BLS), Nacionālās pārtikas kvalitātes shēmas (turpmāk – NPKS) prasībām vai lauksaimniecības produktu integrētās audzēšanas (turpmāk – LPIA) prasībām. 
7.7.3. Pretendents tehniskajā piedāvājumā norāda piedāvātā sertificētā produkta sertifikāta numuru, kā arī piedāvājumam pievieno sertifikāta kopiju un/vai apliecinājumu, ka nodrošinās sertificētā produkta piegādi tehniskajā piedāvājumā norādītajā apjomā. Ja pretendents pats nav piedāvātā sertificētā produkta ražotājs (audzētājs), tas pievieno  apliecinājumu par sadarbību vai sadarbības uzsākšanu ar ražotāju (audzētāju), ja tiks noslēgts pārtikas produktu piegādes līgums ar pasūtītāju, ko ar savu parakstu apstiprinājis arī ražotājs (audzētājs).  

7.7.4. Tehniskajam piedāvājumam jāpievieno Produktu piegādes grafiks (saskaņā ar formu nolikuma 7.pielikumā), norādot preču apmaiņas termiņus nekvalitatīvas preces piegādes gadījumā un preču realizācijas termiņus atbilstoši tehniskajā specifikācijā noteiktajām prasībām.
7.7.5. Tehniskajam piedāvājumam jāpievieno Apliecinājums, ka iepirkuma līguma izpildē netiks ietvertas Krievijas Federācijas un Baltkrievijas Republikas izcelsmes preces (saskaņā ar formu nolikuma 11.pielikumā).
7.8. Finanšu piedāvājums:

7.8.1. Finanšu piedāvājums jānoformē saskaņā ar formu iepirkuma procedūras nolikuma 8.pielikumā.

7.7.2. Finanšu piedāvājumā cenām jābūt norādītām par katru tehniskajā specifikācijā (iepirkuma procedūras nolikuma 2.pielikumā) norādīto pozīciju, par katru iepirkuma priekšmeta daļu, kurā pretendents pieteicās un pretendē uz iepirkuma līguma noslēgšanu. Ja kādā no pozīcijām cenas netiks norādītas, pretendenta piedāvājums attiecīgajā iepirkuma priekšmeta daļā tiks atzīts par neatbilstošu nolikuma prasībām un noraidīts.

7.7.3. Līgumcena jānorāda euro (EUR), iekļaujot tajā visus nodokļus, nodevas, piegādes izmaksas un citus obligātos maksājumus. Finanšu piedāvājumā cenas jānorāda bez pievienotās vērtības nodokļa (turpmāk – PVN), atsevišķi norādot PVN summu un kopējo summu, ieskaitot PVN.

8. Piedāvājumu vērtēšanas kārtība un izvērtēšanas kritēriji 
8.1. Līguma slēgšanas tiesības Komisija piešķir pretendentam, kurš iesniedzis  saimnieciski visizdevīgāko piedāvājumu, tas ir, piedāvājumu, kurš ieguvis visaugstāko skaitlisko vērtējumu attiecīgajā iepirkuma priekšmeta daļā.
8.2. Pretendentu kvalifikācijas atbilstības pārbaude:

8.2.1. Komisija veic pretendentu kvalifikācijas atbilstības pārbaudi, vērtējot piedāvājumā ietverto informāciju un/ vai pārbaudot informāciju publiski pieejamās datu bāzēs.
8.2.2. Piedāvājums tiek noraidīts, ja: 

8.2.2.1. pretendents neatbilst iepirkuma procedūras nolikumā izvitrzītajām kvalifikācijas prasībām;

8.2.2.2. pretendenta piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem;
8.2.2.3. pretendenta kvalifikāciju apliecinošie dokumenti nav iesniegti atbilstoši iepirkuma procedūras nolikuma prasībām, vai ar tiem nav pierādīta pretendenta kvalifikācijas  atbilstība nolikuma prasībām;

8.2.2.4. pēc pārbaudēm publiski pieejamās datu bāzēs konstatēts, ka pretendenta piedāvājumā ir norādīta neatbilstošā informācija, kas liecina par nepatiesas informācijas sniegšanu pretendenta kvalifikācijas vai piedāvājuma atbilstības apliecināšanai;

8.2.2.5. pretendents nav iesniedzis Komisijas pieprasīto precizējošo informāciju noteiktajā termiņā vai sniedzis nepatiesu informāciju savas kvalifikācijas un/ vai piedāvājuma izvērtēšanai.
8.3. Tehniskā piedāvājuma atbilstības pārbaude:

8.3.1. Komisija veic pretendentu tehnisko piedāvājumu atbilstības pārbaudi, vērtējot tehniskajā piedāvājumā ietverto informāciju un tehniskajam piedāvājumam pievienotos dokumentus.

8.3.2. Piedāvājums tiek noraidīts, ja:

8.3.2.1. pretendents nav iesniedzis tehniskā piedāvājuma dokumentus, vai tie un to saturs neatbilst iepirkuma procedūras nolikuma un/ vai tehniskās specifikācijas prasībām;

8.3.2.2. no tehniskā piedāvājuma nav iespējams noteikt, kādus pārtikas produktus pretendents ir piedāvājis;

8.3.2.3. tehniskais piedāvājums iesniegts par nepilnu iepirkuma priekšmeta apjomu, ir izlaistas kādas preču pozīcijas un/ vai iesniegti vairāki piedāvājuma varianti.
8.4. Finanšu piedāvājumu atbilstības pārbaude:

8.4.1. Komisija izvērtē, vai pretendenta iesniegtais finanšu piedāvājums atbilst iepirkuma procedūras nolikumā noteiktajām prasībām, un pārbauda, vai finanšu piedāvājumā nav aritmētisku kļūdu, vai piedāvājums nav nepamatoti lēts.

8.4.2. Konstatējot aritmētiskas kļūdas, Komisija tās izlabo, par to paziņojot pretendentam. Vērtējot piedāvājumu, Komisija ņems vērā veiktos labojumus.  
8.4.3. Ja piedāvājums šķiet nepamatoti lēts, Komisija rīkojas Publisko iepirkumu likuma 53.pantā noteiktajā kārtībā.

8.4.4. Piedāvājums tiek noraidīts, ja:
8.4.4.1. finanšu piedāvājumā nav norādītas visu tehniskajā specifikācijā paredzēto pārtikas produktu cenas, ir izlaistas kādu preču cenas vai iesniegti vairāki finanšu piedāvājuma varianti;

8.4.4.2.  piedāvājums tiek atzīts par nepamatoti lētu. 
8.5. Komisija vērtē piedāvājumus un pieņem lēmumu slēgt iepirkuma līgumu par katru iepirkuma priekšmeta daļu atsevišķi, atbilstoši Ministru kabineta 2017.gada 28.februāra noteikumu Nr.107 „Iepirkuma procedūru un metu konkursu norises kārtība” 18.punkta prasībām, katrā iepirkuma priekšmeta daļā nosakot saimnieciski visizdevīgāko piedāvājumu pēc šādiem kritērijiem, ņemot vērā to skaitliskās vērtības:
	Nr.

p.k.
	Vērtēšanas kritēriji
	Maksimālais

punktu skaits

	1.
	Cena – C – Piedāvātā līgumcena (bez PVN)
	45

	2.
	Kvalitāte – K – Piedāvāto pārtikas produktu ar paaugstinātu kvalitātes līmeni skaits
	35

	3.
	Piegādes attālums – A – Attālums no pārtikas produktu izcelsmes (audzēšanas/ ražošanas) vai uzglabāšanas (noliktavas/bāzes) vietas līdz piegādes vietai 
	20

	Maksimālais punktu skaits – M (C + K + A)
	100


8.5.1. Kritērijā „Cena” maksimālais punktu skaits (45 punkti) tiek piešķirts piedāvājumam ar viszemāko cenu, bet pārējo pretendentu piedāvājumi tiek vērtēti sekojoši:       C = Cmin / Cpr x Mc, kur C – punktu skaits kritērijā „Cena”, Cmin – viszemākā piedāvājuma cena, Cpr – vērtējamā pretendenta piedāvājuma cena, Mc – maksimālais punktu skaits kritērijā „Cena”.
8.5.2. Kritērijā „Kvalitāte” maksimālais punktu skaits (35 punkti) tiek piešķirts piedāvājumam, kurā ir iekļauts visvairāk produktu, kas atbilst BLS, NPKS, vai LPIA prasībām, bet pārējo pretendentu piedāvājumi tiek vērtēti sekojoši: K = Kpr / Kmax x Mk, kur K – pretendenta iegūtais punktu skaits kritērijā „Kvalitāte”, Kpr – vērtējamā pretendenta piedāvājumā iekļauto BLS, NPKS vai LPIA prasībām atbilstošo produktu skaits; Kmax – lielākais piedāvātais BLS, NPKS vai LPIA prasībām atbilstošo produktu skaits, Mk – maksimālais punktu skaits kritērijā „Kvalitāte”.

8.5.3. Kritērijā „Piegādes attālums” piedāvājumi tiks vērtēti, ņemot vērā paredzēto attālumu no pārtikas produktu izcelsmes (audzēšanas/ ražošanas) vai uzglabāšanas (noliktavas/bāzes) vietas līdz piegādes vietai (tiks ņemts vērā vidējais attālums), sekojoši: 
	Attālums no pārtikas produktu izcelsmes (audzēšanas/ ražošanas) 
vietas līdz piegādes vietai
	Punktu skaits

	Līdz 35 km
	20 punkti

	No 36 km līdz 75 km
	15 punkti

	No 76 km līdz 150 km
	10 punkti

	No 151 km līdz 250 km
	5 punkti

	Vairāk kā 250 km
	0 punkti


8.5.4. Kopējais punktu skaits katram piedāvājumam tiek aprēķināts sekojoši: P = C + K + A, kur P – kopējais piedāvājuma vērtējums, C – piešķirtais punktu skaits kritērijā „Cena”,   K – piešķirtais punktu skaits kritērijā „Kvalitāte” un A – piešķirtais punktu skaits kritērijā „Piegādes attālums”.

8.5.5. Kritērijā „Piegādes attālums” piedāvājumi tiks vērtēti, ņemot vērā vidējo attālumu no pārtikas produktu izcelsmes (audzēšanas/ ražošanas) vai uzglabāšanas (noliktavas/bāzes) vietas līdz piegādes vietām, kas tiek aprēķināts, saskaitot kopā attālumus no pārtikas produktu izcelsmes (audzēšanas/ ražošanas) vietas līdz Rēzeknes novada: 1) Griškānu pagasta Sprūževas ciemam, 2) Čornajas pagasta Čornajas ciemam, 3) Kaunatas pagasta Kaunatas ciemam, 4) Stoļerovas pagasta Stoļerovas ciemam – un rezultātu sadalot ar              4 (četri). Komisijai, izmantojot interneta tīmekļvietnē https://www.google.com/maps pieejamo informāciju, ir tiesības pārbaudīt pretendentu norādīto datu pareizību attiecībā uz attālumu. 

8.5.6. Komisija katrā iepirkuma priekšmeta daļā nosaka piedāvājumu ar visaugstāko kopējo vērtējumu, aprēķinā piemērojot noapaļošanu līdz vienai zīmei aiz komata, un šo piedāvājumu iesniegušajam pretendentam piešķir iepirkuma līguma slēgšanas tiesības attiecīgajā iepirkuma priekšmeta daļā. 
8.5.7. Ja konkrētajā iepirkuma priekšmeta daļā vairākiem piedāvājumiem ir vienāds kopējais punktu skaits, Komisija  līguma slēgšanas tiesības piešķir pretendentam, kurš piedāvājis vairāk BLS, NPKS, vai LPIA prasībām atbilstošu produktu un kura piedāvājumam piešķirts lielākais punktu skaits kritērijā “Kvalitāte”.

8.6. Attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijam būtu piešķiramas līguma slēgšanas tiesības, Komisija Publisko iepirkumu likuma 42.pantā noteiktajā kārtībā veic pārbaudi par Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.pinktā noteiktajiem pretendentu izslēgšanas iemesliem.

8.7. Attiecībā uz katru pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, Komisija Starptautisko un Latvijas Republikas nacionālo sankciju likuma 11.1 pantā noteiktajā kārtībā pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
9. Lēmuma izziņošana un līgumu slēgšana
9.1. Iepirkumu komisija saskaņā ar nolikuma 8.sadaļā noteikto kārtību katrā iepirkuma priekšmeta daļā nosaka saimnieciski visizdevīgāko piedāvājumu un pieņem lēmumu par līguma slēgšanu ar izraudzīto pretendentu. 
9.2. Ja ir saņemts tikai viens atbilstošs piedāvājums, piemērojot Publisko iepirkumu likuma 41.panta divpadsmitās daļas 1.punktā minēto izņēmumu, līguma slēgšanas tiesības tiek piešķirtas vienīgajam pretendentam, jo pirms iepirkuma procedūras izsludināšanas tika rīkota Publisko iepirkumu likuma 18.panta 2.1 daļas prasībām atbilstoša apspriede ar piegādātājiem. 
9.3. Komisija 3 (triju) darbdienu laikā vienlaikus informē visus pretendentus par pieņemto lēmumu attiecībā uz līgumu slēgšanu. 

9.4. Iepirkuma līgumus ar izraudzītajiem pretendentiem slēdz ne agrāk kā nākamajā darbdienā pēc nogaidīšanas termiņa beigām, saskaņā ar PIL 60.pantu atbilstoši līguma projektam (iepirkuma procedūras nolikuma 9.pielikumā).   

9.5. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkumu komisija pieņem lēmumu pārtraukt iepirkuma procedūruu, neizvēloties nevienu piedāvājumu.

9.6. Iepirkuma līgumā tiek iekļauti sekojošie nosacījumi:

9.6.1. piegādātājs nodrošina pasūtītājam iespēju norēķināties par pārtikas precēm pēcapmaksā ar bezskaidras naudas norēķinu (ar pārskaitījumu);

9.6.2. piegādātājs nodrošina preču piegādi bez maksas nolikuma 6.3.punktā norādītajās vietās, saskaņā ar Produktu piegādes grafiku, kas tiek precizēts pasūtītājam un piegādātājam vienojoties;

9.6.3. piegādes izmaksas iekļaujamas cenā par vienību;

9.6.4. piegādātājs nodrošina, ka iepirkuma procedūrā piedāvātās cenas iepirkuma līguma izpildes gaitā nepalielināsies vairāk kā par 10% (desmit procentiem). Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu lielākai paaugstināšanai, jo šo procesu radītās sekas piegādātājam ir jāprognozē un jāaprēķina, sastādot finanšu piedāvājumu.

10. Iepirkumu komisijas tiesības un pienākumi
10.1. Iepirkumu komisijai ir tiesības:

10.1.1. noraidīt jebkuru piedāvājumu un nevērtēt to, ja tiek konstatēts, ka piedāvājums  neatbilst iepirkuma procedūras nolikumā noteiktajām prasībām, vai satur nepatiesu informāciju;

10.1.2. pieprasīt pretendentam uzrādīt dokumenta oriģinālu, ja Komisijai rodas šaubas par iesniegtā dokumenta kopijas autentiskumu;

10.1.3. Komisijas darbā pieaicināt ekspertus ar padomdevēju tiesībām (eksperts dod rakstisku atzinumu, kuru pievieno Komisijas sēdes protokolam; eksperta atzinums nav saistošs Komisijai);
10.1.4. pieprasīt papildu informācijas vai paskaidrojumu iesniegšanu, nosakot iesniegšanas termiņu un vietu, ja informācija vai paskaidrojumi ir nepieciešami piedāvājuma izvērtēšanai. Ja pretendents neiesniedz Komisijas pieprasītās ziņas vai paskaidrojumus, Komisija piedāvājumu izvērtē pēc tiem dokumentiem, kas iekļauti piedāvājumā;

10.1.5.pieņemt lēmumu izbeigt bez rezultāta iepirkuma procedūru kopumā vai kādā iepirkuma priekšmeta daļā (daļās), ja nav iesniegti piedāvājumi vai ja iesniegtie piedāvājumi neatbilst iepirkuma procedūras dokumentos noteiktajām prasībām; 

10.1.6. pārtraukt iepirkuma procedūru, ja tam ir objektīvs pamatojums.
10.2. Komisijas pienākumi:

10.2.1. nodrošināt brīvu un tiešu elektronisku pieeju iepirkuma procedūras dokumentiem, sākot ar iepirkuma procedūras izsludināšanas brīdi; 

10.2.2. pēc saņemto piedāvājumu atvēršanas veikt pretendentu atlasi un iesniegto piedāvājumu vērtēšanu;

10.2.3. pārbaudīt Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā un Starptautisko un Latvijas Republikas nacionālo sankciju likuma 11.1 panta pirmajā daļā noteiktos izslēgšanas iemeslus attiecībā uz katru pretendentu, kuram būtu piešķiramas līguma slēgšanas tiesības;

10.2.4. pieņemt vienu no sekojošiem lēmumiem:

10.2.4.1. par iepirkuma līguma slēgšanu;

10.2.4.2. par iepirkuma procedūras izbeigšanu vai pārtraukšanu.

10.2.5. Publisko iepirkumu likuma 37.pantā noteiktajā kārtībā 3 (triju) darbdienu laikā vienlaikus informēt visus pretendentus par pieņemto lēmumu.

11. Pretendenta tiesības un pienākumi
11.1. Pretendenta pienākumi – iesniedzot savu piedāvājumu dalībai iepirkuma procedūrā, pretendentam pilnībā ir jāpieņem un ir jābūt gatavam pildīt iepirkuma procedūras nolikuma un normatīvo aktu prasības, kas regulē šo iepirkuma procedūru.

11.2. Pretendenta tiesības:

11.2.1. apmainīt vai atsaukt piedāvājumu līdz nolikumā noteiktā piedāvājumu iesniegšanas termiņa beigām, iesniedzot attiecīgu pieteikumu (pēc piedāvājumu iesniegšanas termiņa beigām piedāvājumi nav grozāmi vai atsaucami);

11.2.2. iesniegt izziņu vai citu dokumentu par attiecīgo faktu gadījumos, kad pasūtītāja iepirkumu komisijas iegūtā informācija neatbilst faktiskajai situācijai;
11.2.3. Publisko iepirkumu likuma 68.pantā noteiktajā kārtībā Iepirkumu uzraudzības birojam iesniegt iesniegumu par pretendentu atlases noteikumiem, tehnisko specifikāciju un citām prasībām, kas attiecas uz šo iepirkuma procedūru, vai par iepirkumu komisijas darbību iepirkuma procedūras norises laikā. 

11.3. Piedalīšanās atklātā konkursā ir katra pretendenta brīva griba. 
12. Iepirkuma procedūras nolikuma pielikumi
12.1. Iepirkuma procedūras nolikumam ir 11 (vienpadsmit) pielikumi – nolikuma neatņemamas sastāvdaļas, un tieši:
12.1.1. nolikuma 1.pielikums “Pieteikums dalībai atklātā konkursā” (forma); 

12.1.2. nolikuma 2.pielikums “Tehniskās specifikācijas” (Excel);
12.1.3. nolikuma 3.pielikums “Informācija par piegādātāju apvienības vai personālsabiedrības dalībniekiem” (forma – ja attiecināms);
12.1.4. nolikuma 4.pielikums “Apliecinājums par pārtikas produktu piegādēs izmantojamo transportlīdzekļu atbilstību” (forma);
12.1.5. nolikuma 5.pielikums “Informācija par iepriekšējo pieredzi” (forma); 
12.1.6. nolikuma 6.pielikums “Tehniskais piedāvājums” (forma – Excel);
12.1.7. nolikuma 7.pielikums “Produktu piegādes grafiks”(forma);
12.1.8. nolikuma 8.pielikums “Finanšu piedāvājums” (forma – Excel);
12.1.9. nolikuma 9.pielikums “Preču piegādes līgums” (projekts);
12.1.10. nolikuma 10.pielikums “Izglītības iestāžu saraksts”;
12.1.11. nolikuma 11.pielikums “Apliecinājums par Krievijas Federācijas un Baltkrievijas Republikas izcelsmes preču neiekļaušanu” (forma).                     
Iepirkumu komisijas priekšsēdētājs
                 (paraksts)                                   Rolands Kalvis

